Up-82/05
Natisni
Opravilna št.:
Up-82/05
Datum odločitve:
4. 5. 2005
ECLI:
ECLI:SI:USRS:2005:Up.82.05
Akt:
Ustavna pritožba A. A. zoper sklep Okrajnega sodišča v Slovenski Bistrici št. In 04/00004 z dne 14. 9. 2004 in sklep št. In 04/00007 z dne 30. 9. 2004
Izrek:
Ustavna pritožba A. A. zoper sklep Okrajnega sodišča v Slovenski Bistrici št. In 04/00004 z dne 14. 9. 2004 in sklep št. In 04/00007 z dne 30. 9. 2004 se zavrže.
Evidenčni stavek:
Ker pritožnica ni izčrpala pravnih sredstev, je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 1. 2005
Vrsta odločitve:
sklep
Vrsta rešitve:
zavrženje
Dokument:
US24577
Up-82/05-4
4. 5. 2005
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 12. aprila 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Okrajnega sodišča v Slovenski Bistrici št. In 04/00004 z dne 14. 9. 2004 in sklep št. In 04/00007 z dne 30. 9. 2004 se zavrže.
Obrazložitev
1. Pritožnica vlaga ustavno pritožbo zoper v izreku navedena sklepa.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Pritožnica izpodbija sklep, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnica zoper sklep Okrajnega sodišča v Slovenski Bistrici št. In 04/00004 z dne 14. 9. 2004 lahko vložila pritožbo. Pred izčrpanjem tega pravnega sredstva ustavna pritožba ni dopustna. Pritožnica ni izkazala, da bi izčrpala vsa pravna sredstva, zato je Ustavno sodišče ustavno pritožbo v tem delu zavrglo.
4. Zoper sklep Okrajnega sodišča v Slovenski Bistrici št. In 04/00007 z dne 30. 9. 2004 sicer ni posebne pritožbe (četrti odstavek 298. člena Zakona o pravdnem postopku, Uradni list RS, št. 26/99 in nasl. – ZPP v zvezi s 15. členom Zakona o izvršbi in zavarovanju, Uradni list RS, št. 51/98 in nasl. – ZIZ). To pomeni, da bo lahko domnevne nezakonitosti v zvezi s tem sklepom stranka uveljavljala s pravnimi sredstvi zoper končno odločitev sodišča. Šele po izčrpanju teh pravnih sredstev bo ustavna pritožba dopustna. Ker je ustavna pritožba nedopustna, jo je Ustavno sodišče tudi v tem delu zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger